recursal/SuperWikiNEXT-32B huggingface dataset:
**Ingrid Kristine Hasund** (født 1969) er en norsk lingvist som har forsket på ungdomspråk. Hun har utgitt flere bøker innen sitt fagområde. Hun er ansatt som førsteamanuensis ved Universitetet i Agder.

Hasund ble cand. philol. i 1996 ved Universitetet i Bergen og tok en doktorgrad i 2003 om bruken av ordene "liksom" i norsk og "like" i engelsk ungdomspråk. Avhandlingen hadde tittelen *The discourse markers like in English and liksom in Norwegian teenage language: a corpus-based, cross-linguistic study*. Arbeidet med doktorgraden var finansiert av Norges forskningsråds program for kulturstudier.

Hun ble ansatt som stipendiat ved Universitetet i Agder i 1999. Fra 2006 til 2008 hadde hun stillingen som førsteamanuensis i engelsk og norsk, fakultet for teknologi og realfag ved UiA og fra 2010 ved Institutt for nordisk og mediefag, samme sted. Hun har også en stilling som seniorforsker ved Avdeling for barn og unges psykiske helse, Sørlandet Sykehus. Hun har deltatt som språkekspert i radio- og TV-program som blant annet *Først og sist*, *Typisk norsk* og *Språkteigen*, og var fast språkekspert i NRKs *Frokost-TV* fra 2006 til 2006.

Hasund har utgitt flere bøker innen sitt fagområde, blant annet *Fy farao - om nestenbanning og andre kraftuttrykk* (2005), *Slang* (2006) og *Ungdomsspråk* (2006).

Referanser
----------

1. ↑   Fædrelandsvennen, www.fvn.no, utgitt 2013, besøkt 29. juli 2021[Hentet fra Wikidata]
2. 1 2 3 4   curriculum vitae, ingridkristinehasund.blogspot.com, besøkt 29. juli 2021[Hentet fra Wikidata]
3. 1 2  «Hasund, Ingrid Kristine, Tar doktorgraden på liksom, dr.art. disputas: 21.11.2003». *web.archive.org*. 31. juli 2005. Archived from the original on 31. juli 2005. Besøkt 29. juli 2021. CS1-vedlikehold: Uheldig URL (link)
4. 1 2 3  «Ingrid Kristine Hasund: CV». *Ingrid Kristine Hasund*. Besøkt 29. juli 2021.
5. ↑  «Ingrid Kristine Hasund». *www.cappelendamm.no* **(norsk)**. Besøkt 29. juli 2021.
6. ↑  «Ingrid Kristine Hasund – bøker | ARK Bokhandel». *www.ark.no*. Besøkt 29. juli 2021.

Eksterne lenker
---------------

* (no) Publikasjoner av Ingrid Kristine Hasund i BIBSYS

|  |  |
| --- | --- |
| Oppslagsverk/autoritetsdata | CRIStin
 |
**Texas Stadium** var hjemmearenaen til NFL-laget Dallas Cowboys fra 1971 til 2008-sesongen var avsluttet. Den ligger i Irving, Texas som er en av forstedene til Dallas. Den ble åpnet 24. oktober 1971. Byggekostnadene var USD 35 millioner. Arenaen hadde 65 675 seter.

Konstruksjonen
--------------

Arenaen ble bygger som en erstatning for den aldrende Cotton Bowl som tidligere var hjemmebanen til Cowboys. Arenaen er konstruert med en unik åpen takkonstruksjon som resulterte i at de aller fleste setene er under tak mens selve spilleunderlaget ikke har tak over seg. Denne uvanlige konstruksjonen i USA er mer vanlig for fotballarenaer i Europa. Hullet i taket fikk Cowboys linebacker D.D. Lewis til å ytre at hullet var der "slik at Gud kunne se sitt favorittlag".

Spilleunderlaget
----------------

Spillerunderlaget som ble installert i 1971 ble offisielt nevnt som Texas Turf, som var en form av AstroTurf/kunstgress. Det originale kunstgresset ble erstattet i 1981 med en ny generasjon av Texas Turf. Denne ble igjen erstattet i 1996 av et mye mørkere kunstgress. I midten av 2002-sesongen ble underlaget byttet igjen til et mykere materiale som kalles RealGrass.

Cowboys forlater arenaen
------------------------

Cowboys forlot Texas Stadium etter NFL-sesongen i 2008 til en arena, som delvis er betalt av skattebetalerne i Arlington, Texas og som vil åpne for 2009 NFL-sesongen. I november 2004 aksepterte velgerne i Arlington en 0,5% økning i merverdiavgiften for å finansiere USD 325 millioner av den totalt estimerte USD 650 millioner kostnaden av den nye arenaen, 55% mot 45%. Eieren av Dallas Cowboys, Jerry Jones, brukte USD 5 millioner på å støtte forslaget, men han aksepterte også å dekke alle økte kostnader. I 2006 var allerede kostnadsoverslaget kommet opp i USD 1 milliard.

I 2009 byttet Dallas Cowboys hjemmearena til AT&T Stadium i Arlington.

Texas Stadium ble revet 11. april 2010 med hjelp av en kontrollert sprengning. 

|  |  |
| --- | --- |
| Oppslagsverk/autoritetsdata | GeoNames
 |
**Ingrid Kittelsen Treider** (født 2. juni 1890 på Skåtøy, død 14. juni 1961) var en norsk forfatter som skrev flere bøker om Vesle Kari: *Vesle-Kari* (1930), *mer om Vesle-Kari* (1931), og *Store Vesle-Kari* (1952).

Hun var eldste datter av billedkunstneren Theodor Kittelsen og hans kone Inga, født Dal. Treiders mest kjente bok er erindringsboka *Tirlilil Tove. Minner om Th Kittelsen og hans hjem* (1952). Boka gir glimt av samtidige kunstnere og venner, og av folkelivet rundt familien på de ulike steder den bodde: i Hvitsten, Eggedal, Sigdal, Kristiania, og til sist, på Jeløya der faren døde i 1914. Theodor Kittelsen tegnet sine barn, og Ingrid er modell for eventyrtegningen av prinsessen som plukker myrull.

Hun skrev også barneteaterstykket *Fattigper og prinsessen*, som ble oppført på Nationaltheatret i 1939, og barneboka *Ola gråspurv* (1931).

Referanser
----------

1. ↑   www.begravdeioslo.no[Hentet fra Wikidata]
2. ↑  Arnfinn Jensen. Theodor S. Kittelsen og Skåtøy – årene 1889-91; theodorkittelsen.no – bemerk unøyaktigheter i datoer
3. ↑  C.M: Nordby. Levde av troll og kjærlighet; aftenposten, 11.2.2007
4. ↑  Fattigper og prinsessen; nationaltheatret.no, Forestillingsarkiv
5. ↑  *Norsk kvinnelitteraturhistorie. Bind 2: 1900-1945*. Oslo: Pax. 1989. s. 150.

|  |  |
| --- | --- |
| Oppslagsverk/autoritetsdata | Historisk befolkningsregister **·** BIBSYS **·** Geni **·** VIAF
 |
Vestisen ligger vest for Jan Mayen.
**Vestisen** er et belte av drivis utenfor Grønlands østkyst, men vest for Jan Mayen. Det kalles også Vesterisen.Drivisen har revet seg løs fra Polhavet, det dreier seg om 350-1.200 milliarder kubikkmeter daglig. Polarisen er rundt tre meter tykk og driver sørover med havstrømmene. Selfangsten har normalt forgått på drivis-beltet mellom 70 og 75 grader nord, 20-30 km inne i islandskapet dit hunnselen søker for å føde.

I mars-april er Vestisen et yndet ynglested for grønlandssel og klappmyss. Isforholdene er imidlertid ustabile i dette området og varierer fra år til år. Over hundre norske fangstmenn har omkommet, blant annet i de tre ulykkene i Vestisen (1917, 1933 og 1952).

Isdekket er nå i tilbakegang på grunn av global oppvarming. Dette har ført til nedgang i bestandene for dyrelivet, særlig for klappmyss som kaster ungene på Vestisen. Både mangel på egnede kasteområder og sulten isbjørn fra Svalbard er antatt å være ansvarlig for tilbakegangen.

Referanser
----------

1. ↑  «Vestisen». Norsk Polarhistorie. Besøkt 25. april 2022.
2. ↑  Arnold Farstead: *Mysteriet i Vestisen* (s. 9) Samlaget, Oslo 2001, ISBN 82-521-5849-8
3. ↑  «Seltelletoket i Vestisen». *Toktomtaler*. Havforskningsinstituttet. 2012. Besøkt 14. mai 2017.
4. ↑  Vinje Jenssen, E & Markusson, H.M. (2014). «Naturmiljøet på Svalbard blir dramatisk endret». Framsenteret. Arkivert fra originalen 16. mai 2017. Besøkt 14. mai 2017. CS1-vedlikehold: Flere navn: forfatterliste (link)

|  |  |
| --- | --- |
| Oppslagsverk/autoritetsdata | Store norske leksikon
 |

Portal: Island
Gary Clark, Jr. er et av stjerneskuddene innen Texas-blues på 2010-tallet.
**Texas-blues** er en form for country blues som utviklet seg utover på 1920-tallet i de fattige afroamerikanske miljøene i de texanske storbyene Dallas, San Antonio og Houston. 

Texas-blues skiller seg fra andre typer blues, som Chicago-blues gjennom instrumentbruk og sound, særlig den tunge bruken av gitarer. Musikere som Stevie Ray Vaughan har bidratt gjennom ulik gitarbruk og forskjellige elementer fra blues og jazz. Texas-blues bruker også gitarsolo som overganger innen sangene.

Opprinnelige var musikken basert på akustiske gitarer, melodiøse sanger, og en svingende spillemåte. Kjente utøvere på denne tiden var Blind Lemon Jefferson, Leadbelly, Lightnin' Hopkins og T-Bone Walker. Mot slutten av 1940-årene utviklet stilen seg videre, særlig gjennom introduksjonen av elektriske gitarer og mer jazzaktige gitarsoloer.

Særlig utover 1970-tallet fikk stilen flere elementer fra rock, gjennom blant andre ZZ Top.

Sentrale Texas-blues musikere
-----------------------------

* Clarence "Gatemouth" Brown
* Goree Carter
* Gary Clark, Jr.
* Albert Collins
* Pee Wee Crayton
* The Fabulous Thunderbirds
* Lightnin' Hopkins
* Lil' Son Jackson
* Blind Lemon Jefferson
* Blind Willie Johnson
* Freddie King
* Smokin' Joe Kubek
* Los Lonely Boys
* Lead Belly
* Mance Lipscomb
* Lonnie Mack
* Delbert McClinton
* Joe Pullum
* Guitar Shorty
* Big Mama Thornton
* Jimmie Vaughan
* Stevie Ray Vaughan
* T-Bone Walker
* Edgar Winter
* Johnny Winter
* ZZ Top

Referanser
----------

1. ↑  *Gary Clark Jr. Hits the Road for the Bonnaroo Buzz Tour on May 17th*, Yahoo! Finance, 4. mai 2011

Litteratur
----------

* Bogdanov, Vladimir; Woodstra, Chris; Erlewine, Stephen Thomas (2003): *All music guide to the blues: the definitive guide to the blues*, Backbeat Books, 3. utg. s. 694–695.

  


| * v
* d
* r
Blues |
| --- |
| Blues-sjangre | 
* Country blues
* Deltablues
* Jump-blues
* Pianoblues
* Jazzblues
* Bluesrock
* Soulblues
* Afrikansk blues
* Britisk blues
* Chicago-blues
* Detroit-blues
* Kansas City-blues
* Louisiana blues
* Memphis-blues
* Piedmont-blues
* St. Louis-blues
* Swamp-blues
* Texas-blues
* Vestkystblues

 |
| Folkemusikk i USA | 
* Blues (Ragtime)
* Bluegrass
* Jazz
* Gospelmusikk
* Tejano

 |
**Radio Kongsvinger** er en lokalradio i Kongsvinger i Hedmark. Stasjonen ble etablert i 1984 og hadde sine første sendinger som prøvesendinger i forbindelse med vårmarken på Kongsvinger fra 29. april til 3. mai. Markenskomiteen støttet prosjektet med 10 000 kroner til å dekke leie av sender og annet. Videofotograf og tidligere fotograf i lokalavisa Glåmdalen, Odd Ragnar Lund, tok initiativet, sammen med Glåmdal Lyd og Bilde Forening, som som var med å drive radioen fram til 2019. 

De første regulære sendingene startet 1. september 1984, samme dag som NRK P2. I begynnelsen sendte Radio Kongsvinger bare i helgene og avviklet sendingene for den kristne Radio Glåmdal en kort periode. Sistnevnte ble nedlagt sommeren 2007. Radio Kongsvinger deler i dag frekvens med Radio Sentrum Kongsvinger.

Radio Kongsvinger var første lokalradio i Norge med radiobingo og hadde første bingosending 12. januar 1986. Det spilles fremdeles radiobingo på Radio Kongsvinger med lykkepott på opptil 100 000 kroner. 

Glåmdal Lyd og Bilde Forening inngikk i 2006 et samarbeid med avisa Glåmdalen. Radio Kongsvinger ble et eget aksjeselskap hvor Glåmdal Lyd og Bilde Forening eide 65 % og Glåmdalen eide 35 % av aksjene i Radio Kongsvinger AS. Samarbeidet innebar blant annet at Radio Kongsvinger streamer sendingene på internett og at avisa og radioen samarbeider om reklamen.

I 2015 valgte Glåmdal Lyd og Bildeforening å selge seg helt ut og den nye eierkonstellasjonen ble da Glåmdalen 35 %, Lokalradioene i Innlandet 30 %, Erik Fagernæs 15 %, Bodil Krogh 15 % og redaktør Pål-Erik Berntsen 5 %. Disse eierne satt som aksjonærer fram til Lokalradioene i Innlandet kjøpte ut alle de andre aksjonærene i 2019.

Solør
-----

Fra og med 1. januar 2009 fikk Radio Kongsvinger nisjekonsesjon for FM i Solør sammen med Våler Nærradio, men mistet senere denne konsesjonen fordi sendingene i Solør ikke startet opp før medietilsynets tidsfrist utgikk. Radioen har likevel et tett samarbeid i Solør ettersom de har samme eier som Solørradioen og har konsesjon for å sende på DAB i området.
**Radio Luxembourg**, i Norge ofte bare kalt *Radio Lux*, var en internasjonal, engelsk- og franskspråklig radiostasjon med sender i Luxembourg, som gjorde store deler av Europa kjent med mye populærmusikk. Initiativtakerne til stasjonen startet stasjonen som en utfordring av det statlige monopolet BBC hadde i Storbritannia.

Historie
--------

Radio Luxembourg begynte sendinger i 1933 på 1304 meter / 230 kHz i langbølgebåndet med en kraftig 200 kW-sender og holdt det gående frem til andre verdenskrig, da de måtte stenge som så mange andre kringkastingssendere under krigen. Hovedkontoret var Villa Louvigny i Luxembourg by.

Sendingene startet igjen i 1945 med mono, amplitudemodulert sending på mellombølgefrekvensen 1439 kHz, som tilsvarer 208 meter bølgelengde, senere 1440 kHz, og en spesielt kraftig 1200 kW-sender. På dagtid kunne det være litt dårlige mottakerforhold over Sør-Norge, men etter solnedgang var det gode mottakerforhold langt nordover i landet. I annonseringen ble både navnet «Radio Luxembourg» og bølgelengden «Radio two-o-eight» (208) benyttet. Sendingene var både direkte sendt fra Luxembourg, og opptak som ble spilt inn i selskapets studio i London og sendt med lydbånd til Luxembourg. På slutten av 1960-årane og utover i 1970-årene fikk Radio Luxembourg konkurranse fra piratradiosendere på skip i Den engelske kanal og Irskesjøen, som Radio Caroline og andre som sendte populærmusikk og reklame.

For å møte konkurransen, særlig fra satellittsendte fjernsynskanaler rettet mot 208-tilhengerne i Skandinavia, begynte kanalen også å benytte en satellittbasert kanal som gikk via satellitten Astra I. Sendingene fortsatte frem til siste sending ble avsluttet klokken 03.00 UTC 30. desember 1992, etter nesten 60 års sendinger med popmusikk.

Noen av verdens beste disc jockeys møtte sitt publikum og «menighet» via sendingene på Radio Lux hver kveld klokken 20.00 norsk tid.

Referanser
----------

1. 1 2  «Radio Lux – siste finale». *Aftenposten*. 15. januar 2005. Besøkt 23. juli 2018.
2. 1 2  «History of Radio Luxembourg and its English service | RadioLuxembourg». *www.radioluxembourg.co.uk* **(engelsk)**. Besøkt 23. juli 2018.
3. ↑  «RADIONYTT.NO - Hyllest til Radio Lux». *www.radionytt.no*. Besøkt 23. juli 2018.
4. ↑  Skinlo, Inger Helga (30. desember 2008). «75 år med Radio Luxembourg». *NRK*. Besøkt 23. juli 2018.
5. ↑  Ward, Stephen (27. desember 1992). «Radio Luxembourg signs off». *The Independent* **(engelsk)**. Besøkt 23. juli 2018.

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** ISNI
 |
**Xenologi** (fra Gresk ξένος (*xenos*) = "fremmed, gjest" og λόγος (*logos*) = "ord") er, innen medisin, læren og forskning om parasitter.

I science fiction brukes betegnelsen om forskning eller informasjon på fremmede, utenomjordiske, hemmelige eller generelt ukjente ting. 

I medisin og fysiologi handler dette om forholdet mellom parasitter (snyltere) og vertsorganismer.

Innen genetikk brukes xenologi om forholdet mellom to homologe karakterer med felles opphav, men der genetisk materiale er flyttet horisontalt mellom arter hos minst en av karakterene.

Science fiction og astronomi
----------------------------

Begrepet ble første gang brukt av Robert A. Heinlein i science fiction-romanen "The Star Beast" fra 1954. Xenobiologi ble omtalt i Science i 1961,  og begrepet xenologi ble brukt i magasinet Nature i januar 1984.  Begrepet førte til klager fra en gruppe spesialister som mente begrepet burde forbeholdes studiet av grunnstoffet xenon i metoritter. 

Xenologi brukes om en fremtidsteknologi i flere science-fiction dataspill, blant annet Master of Orion fra 1993, Endless Space og Stellaris.

Referanser
----------

1. ↑  Rothenberg, Robert E. (1977). *Huslegen: Gyldendals store helseleksikon*. [Oslo]: Gyldendal. ISBN 8205093032.
2. ↑  Øyri, Audun (1992). *Norsk medisinsk ordbok*. Oslo: Samlaget. ISBN 8252137954.
3. ↑
4. ↑
5. ↑
6. ↑
7. ↑
**Den dominikanske republikks kvinnelandslag i fotball** representerer Den dominikanske republikk i internasjonal fotball. Ettersom fotball ligger langt bak baseball og boksing i Den dominikanske republikk, har landslaget lav prioritet. Den dominikanske republikk har en relativt høy rangering blant De karibiske øyer, men dette er noe flatterende. Per desember 2008 er de det fjerde beste karibiske laget, men de er sannsynligvis sjette eller sjuende best.[]

Den dominikanske republikk debuterte i mesterskapssammenheng i 2002, da de spilte i kvalifiseringen til Gold Cup 2002. De endte på en tredjeplass, på målforskjell bak Saint Lucia. Heller ikke til Gold Cup 2006 kvalifiserte Den dominkanske republikk seg, da de tapte klart i andre kvalifiseringsrunde for Trinidad og Tobago. I kvalifiseringene til OL gikk det heller ikke bra. I 2004 tapte de mot naboen Haiti, og i 2008 tapte de mot Cuba.

Eksterne lenker
---------------

* Offisielt nettsted Rediger på Wikidata

  


| * v
* d
* r
Nasjonale fotballandslag for kvinner i Nord-Amerika, Mellom-Amerika og Karibien (CONCACAF) |
| --- |
|  | 
* Anguilla
* Antigua og Barbuda
* Aruba
* Bahamas
* Barbados
* Belize
* Bermuda
* Canada
* Caymanøyene
* Costa Rica
* Cuba
* Dominica
* De amerikanske Jomfruøyer
* De britiske Jomfruøyer
* De nederlandske Antiller
* Den dominikanske republikk
* El Salvador
* Fransk Guyana
* Grenada
* Guadeloupe
* Guatemala
* Guyana
* Haiti
* Honduras
* Jamaica
* Martinique
* Mexico
* Montserrat
* Nicaragua
* Panama
* Puerto Rico
* Saint Kitts og Nevis
* Saint Lucia
* Saint-Martin
* Saint Vincent og Grenadinene
* Sint Maarten
* Surinam
* Trinidad og Tobago
* Turks- og Caicosøyene
* USA

 |  |
**Radio Nordvest** (tidligere Norrøna Radio) er en nærradio på Sunnmøre, som sender fra Ålesund. 1. mai 2014 skiftet radioen navn fra Norrøna Radio til Radio Nordvest.

Radio Nordvest har konsesjon for kommunene Ålesund, Giske, Sula, Skodje, Haram, Ørskog og Sandøy. Sendingen går på FM-båndet. Radio Nordvest sendes over tre sendere, 101 Mhz, 105 Mhz og 103,4 Mhz. Radio Nordvest er med i NoreaGruppen, som består av Norea Mediemisjon og flere nærradioer. Lokale lag og foreninger på Sunnmøre og i Romsdal, tilsluttet Norsk Luthersk Misjonssamband eier og driver radioen.

Den første sendingen fra Norrøna Radio fant sted den 7. januar 1985. Til å begynne med sendte radioen kun enkelte dager i uken. Fra 1998 har Radio Nordvest sendt noen timer, hver dag, hele uken. I 2011 hadde radioen litt i overkant av femti sendetimer i uken, medregnet to nattsendinger. Enkelte program går som samsending med andre nærradioer, blant annet Radio PS i Molde.

Innholdet er nyheter, opplesningsserier, konkurranser, samtaler, forbønn, undervisning og samtale over Bibelen.

Eksterne lenker
---------------

* www.radionordvest.no/ – Radio Nordvest – besøksdato 18. februar 2016
| Medaljeoversikt |
| --- |
| Konkurrerte for Italias flagg Italia |
| Friidrett: |
| Friidrett U23-EM i friidrett |
| Gull | Tallinn 2015 |  100 m |
| Friidrett Ungdoms-VM i friidrett |
| Bronse | Brixen 2009 |  100 m |
| Friidrett European Youth Olympic Festival |
| Bronse | Tammerfors 2009 |  100 m |

**Giovanni Galbieri** (født 8. januar 1993 i Negrar) er en italiensk sprintløpsprinter. Han har personlig rekord på 10,32 på 100 meter, satt i 2015.

Idrettskarriere
---------------

Galbieri deltok ved Ungdoms-VM i friidrett 2009 i Brixen, der han kom på 3.-plass på 100 meter. Han deltok også ved European Youth Olympic Festival i 2009, der han kom på 3.-plass på 100 meter. 

Han nådde finalen på 100 meter ved junior-EM i friidrett 2011, der han løp på 10,76 og endte på 7.-plass. Ved junior-VM i friidrett 2012 deltok han også på 100 meter, men ble slått ut i semifinalen, der han hadde 11. beste tid med 10,48 sekunder, som var personlig rekord. Han deltok også på 4 x 100 meter stafett, der Italia ble slått ut i innledningsheatet med 14. beste tid. 

Ved U23-EM i friidrett 2013 deltok han på det italienske laget som kom på 7.-plass på 4 x 100 meter stafett. Han senket sin personlige rekord til 10,47 i juli 2014.

Han satte flere personlige rekorder i juni 2015, i forkant av U23-EM i friidrett 2015. I finalen i U23-EM satte han personlig rekord med 10,33, og vant 100 meter foran Denis Dimitrov og Guy-Elphège Anouman. Italia deltok også på 4 x 100 meter stafett ved U23-EM, men ble diskvalifisert i innledningsheatet.

Referanser
----------

Eksterne lenker
---------------

* (en) Giovanni Galbieri – World Athletics Rediger på Wikidata

* (it) Giovanni Galbieri – FIDAL Rediger på Wikidata

* (en) Giovanni Galbieri – Diamond League Rediger på Wikidata

* (en) Giovanni Galbieri – TheSports.org Rediger på Wikidata
* (en) Profil hos European Athletics
* (en) Profil hos All-Athletics Arkivert 21. juli 2015 hos Wayback Machine.
* (it) Profil hos FIDAL (Det italienske friidrettsforbundet)

|  |  |
| --- | --- |
| Oppslagsverk/autoritetsdata | Prabook
 |
**Radio Narvik** var en lokalradio som dekket hele Ofoten, dvs. Narvik, Ankenes, Ballangen og Bjerkvik. Kanalen kunne høres via FM og nettradio.

Radio Narvik har lenge vært på lufta, men det er ikke før i nyere tid den har blitt skikkelig «lokalradio». På tampen av 2005 kjøpte avisen Fremover opp Radio Narvik og ble en del av Jærradiogruppen. Jærradiogruppen er Norges største lokalradiokonsern, med lokalradioer over hele landet. 

Musikken som ble spilt på Radio Narvik var *dagens hits*, innen for dance, pop, R&B og hiphop. Norsk musikk fikk også mye spilletid, Madcon, Marit Larsen, Espen Lind og Bertine Zetlitz er bare noen av artistene som ofte ble spilt. Målgruppen til kanalen var fra 20 til 40 år. 

I 2008 ble Radio Narvik for første gang med på *Lokalradio Topp 20*, som er basert på daglig oppslutning i eget område.
I 3. kvartal debuterte Radio Narvik på 19.-plass, med 8 % av markedet.

Medietilsynet delte ut nye konsesjoner for lokalradioer sommeren 2008. Radio Narvik hadde søkt om en 24/7-konsesjon, som er døgnkontinuerlige sendinger. Søknaden ble innvilget og etter planen skulle Radio Narik fra 1. januar 2009 sende 24 timer i døgnet, men slik ble det ikke. 31. desember 2008 ble Radio Narvik nedlagt grunnet manglende inntekter.

Se også
-------

* Narvik Studentradio
* Fremover
* Jærradiogruppen

Referanser
----------

1. ↑  Lokalradio Topp 20, 3. Kvartal 2008
2. ↑  Radio Narvik fikk ny konsesjon

Eksterne lenker
---------------

Offisielt nettsted
**31. strategiske rakettarmé** er en av Russlands strategiske rakettstryker. Den ble etablert i 1970 med 18. selvstendige rakettkorps som basis. Rakettarméen er en av tre gjenstående rakettarméer som utgjør De strategiske rakettstyrker i Russland i 2017. Hovedkvarter og stab er forlagt til Orenburg i Orenburg oblast på grensa til Kasakhstan. 31. strategiske rakettarmé kontrollerer tre strategiske rakettdivisjoner med interkontinentale ballistiske missiler (ICBM).

Divisjoner
----------

8. strategiske missildivisjon i Pervomajskij, Kirov oblast

13. strategiske missildivisjon i Dombarovskij, Orenburg oblast

28. strategiske missildivisjon i Svobodnyj, Sverdlovsk oblast

Referanser
----------

1. ↑  Оренбургская ракетная армия РВСН отмечает полувековой юбилей : Министерство обороны Российской Федерации
2. ↑  Награды и поощрения
3. ↑  «Arkivert kopi». Arkivert fra originalen 2. juli 2012. Besøkt 30. november 2012.  Официальный портал городского округа ЗАТО Свободный
**Giovanni De Prà** (født 28. juni 1900 i Genova, død 15. juni 1979) var en italiensk fotballspiller som deltok i de olympiske leker 1924 i Paris og 1928 i Amsterdam.

De Prà vant en olympisk bronsemedalje i fotball under sommer-OL 1928 i Amsterdam. Han var målvakt på det italienske landslaget som kom på tredjeplass i fotballturneringen bak Uruguay og Argentina. Italias vei til bronsefinalen var seier over Frankrike med 4-3, uavgjort 1-1 mot Spania i den første kvartfinalen, de vant omkampen tre dager senere med 7-1 men tapte semifinalen mot Uruguay med 2-3. I bronsefinalen møtte de Egypt som de beseiret med 11-3.

Han spilte 304 kamper for Genoa CFC som målvakt i perioden 1919 til 1933 og vant Serie A to ganger 1922/23 og 1923/24.

OL-medaljer
-----------

* Bronse 1928 Nederlands flagg Amsterdam - Bronse i fotball Italias flagg Italia

Eksterne lenker
---------------

* (en) Giovanni De Prà – Olympedia Rediger på Wikidata

* (en) Giovanni De Prà – Sports-Reference (OL-resultater – arkivert) Rediger på Wikidata

* (en) Giovanni De Prà – databaseOlympics.com (arkivert) Rediger på Wikidata

* (it) Giovanni De Prà – Italias olympiske komité Rediger på Wikidata

* (en) Giovanni De Prà – FIFA Rediger på Wikidata

* (en) Giovanni De Prà – Transfermarkt Rediger på Wikidata

* (en) Giovanni De Prà – national-football-teams.com Rediger på Wikidata

* (en) Giovanni De Prà – EU-Football.info Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI
 |
**William Gregory Lee** (født 24. januar 1973 i Virginia Beach, Virginia) er en amerikansk skuespiller.

Hans første fremtredende rolle som skuespiller var som karakteren Virgil i filmen *Xena: Warrior Princess*. Han er kanskje fortsatt mest kjent for hans rolle som Zack i TV-serien Dark Angel i 2000-2001 sesongen. Lee har dukket opp med en rekke andre roller både på filmer og i forskjellige TV-serier, deriblant i 2002 med skrekkfilmen Wolves on Wall Street og hans hovedrolle i TV-serien Dante's Cove. Han har også dukket opp som karakteren Sven i filmen Skjønnheten og Udyret som ble utgitt i 2003.

Eksterne lenker
---------------

* (en) William Gregory Lee på Internet Movie Database Rediger på Wikidata

* (fr) William Gregory Lee på Allociné Rediger på Wikidata

* (en) William Gregory Lee på AllMovie Rediger på Wikidata

* (en) William Gregory Lee hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** BNF **·** BNF (data)
 |
**Giovanni Colonna den yngre**, født ca. 1170, død 28. januar 1245, var kardinal i Den katolske kirke. Han ble utnevnt av pave Innocens III i 1212.

Liv og virke
------------

### Bakgrunn

Han var nevø til Giovanni Colonna den eldre som også var kardinal.

### Utsending til Konstantinopel

I 1217 ledsaget han den nyutnevnte keiser i Det latinske riket, Peter II av Courtenay, på reisen til Konstantinopel som pavelig legat. Underveis ble begge arrestert og fengslet i Despotatet Epirus, kardinal Colonna ble etter hvert satt fri, mens Peter II døde i fangenskap i Epirus i 1219. Colonna returnerte til Roma i 1222 og brakte da med seg en verdifull relikvie fra Konstantinopel; en del av søylen hvor Jesus ble pisket. Denne står fortsatt i kapellet som han innredet for dette i sin titularkirke, Santa Prassede.

### Regent i Det latinske riket

Det latinske riket sto fra desember 1219 uten keiser fordi keiserinne Yolanda av Flandern var død i 1219 og hennes sønn Robert I av Courtenay som var utropt til keiser etter henne fortsatt befant seg i Frankrike. Hans regent Conon de Béthune døde i desember 1219 bare noen måneder etter at han var utnevnt. Giovanni Colonna ble utnevnt til regent i 1220 og fungerte fram til Robert I hadde ankommet og ble kronet til keiser 25. mars 1221.

### Kardinal

Giovanni Colonna ble kreert til kardinal til kirken Santa Prassede av pave Innocens III under konsistoriet den 18. februar 1212. Han deltok i flere konklaver (pavevalg):

* 1216 (Honorius III
* 1227 (Gregor IX)
* 1241-1243 (Innocens IV)

Kardinal Colonna døde sannsynligvis 28. januar 1245

Referanser
----------

1. ↑   Dizionario Biografico degli Italiani, Werner Maleczek, www.treccani.it, bind 27, utgitt 1982[Hentet fra Wikidata]
2. ↑  Biografi på The Cardinals of the Holy Roman Church
3. ↑  Paravicini Bagliani, Cardinali di curia e "familiae" cardinalizie. Dal 1227 al 1254, I, 13
**Migrasjonspedagogikk** kan sies å være vitenskapen om metoder for opplæring av elever fra kulturer andre enn den norske, altså minoritetsgrupper i Norge. Betegnelsen er særnorsk og ble først brukt om et studietilbud ved Oslo lærerskole 1978/79 etter initiativ fra rektor Olav Røthe. Studietilbudet ble senere gitt også ved andre lærerskoler, enten med samme eller andre navn ettersom navnet var omdiskutert. Oslo lærerskole inngikk fra 1992 i dagens Høgskolen i Oslo. Betegnelsen brukes ikke mye lenger, men bl.a ved Norsk Lærerakademi i Bergen brukes denne betegnelsen på faget. Fagområdet inngår der under enheten «Flerkulturell forståelse».

Litteratur
----------

* *Metodisk veiledning – Internasjonalisering*. Nasjonalt Læremiddelsenter 1995.
* *Veiledningshefte – Utvekslingselever / lærlinger i videregående opplæring*. Nasjonalt Lærermiddelsenter 1995.
* *Mellom Toten og Timbuktu. En håndbok i vennskaps- og kulturkontakter*. Kirkens Nødhjelp 1999.
* *Many small people...a manual in cross-cultural linking*. Vennskap Nord/Sør 2003

  


|  |  |
| --- | --- |
| Oppslagsverk/autoritetsdata | Store norske leksikon
 |
**William «Willie» James Goodsir-Cullen** (født 29. mars 1907 i Firozpur i Britisk India, død 15. juni 1994 i Wyoming i New South Wales i Australia) var en indisk landhockeyspiller som deltok i de olympiske leker 1928 i Amsterdam.

Goodsir-Cullen ble olympisk mester i landhockey under OL 1928 i Amsterdam. Han var med på det indiske laget som vant landhockeyturneringen. Etter at laget fra Tsjekkoslovakia hadde trukket seg, var det ni lag fra ni nasjoner som deltok i turnering og den ble spilt i perioden 17. til 26. mai. India vant alle fire kampene i gruppespillet med totalt 26-0. I finalen møtte de Nederland som var vinnere av den andre gruppen. India vant over Nederland med 3-0 i finalen som ble spilt 26. mai 1928 på Olympiastadion i Amsterdam med 23 400 tilskuere. Goodsir-Cullen spilte tre kamper.

OL-medaljer
-----------

* Gull 1928 Nederlands flagg Amsterdam - **Gull** i landhockey Indias flagg India

Eksterne lenker
---------------

* (en) William Goodsir-Cullen – Olympedia Rediger på Wikidata

* (en) William Goodsir-Cullen – Sports-Reference (OL-resultater – arkivert) Rediger på Wikidata

* (en) William Goodsir-Cullen – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Berlin-papyrus 6619**, også kjent som bare **Berlin-papyrusen**, er et gammelt dokument på papyrus fra mellomriket i oldtidens Egypt. Papyrusen ble oppdaget ved en gammel gravplass i Saqqara tidlig på 1800-tallet.

Papyrusen er blant våre primære kilder til innsikt i de matematiske og medisinske kunnskapene i oldtidens Egypt. Den inneholder den første kjente dokumentasjon på prosedyrer for graviditetstesting, og utgjør således en del av de egyptiske medisinske papyruser.

Papyrusen inneholder et matematisk problem beskrevet som «arealet til et kvadrat på 100 er lik arealet til de to mindre kvadratene. Den ene siden er ½ + ¼ av den andre siden.» Dette er beskrivelsen av et pytagoreisk trippel, formulert som en enkelt annengradsligning med en ukjent: Når x2 + y2 = 100 og x = (3/4)y reduseres ligningen i *y*: ((3/4)y)2 + y2 = 100, gitt at y = 8 og x = 6

Referanser
----------

1. ↑  Lumpkin 2004, s. 17
2. ↑  Rossi 2004, s. 217
3. ↑  Williams, Scott: Egyptian Mathematical Papyri, University at Buffalo, The State University of New York|
4. ↑  Gillings 1972, s. 161

Litteratur
----------

* Gillings, Richard J. (1972). *Mathematics in the Time of the Pharaohs*. Dover Publications Inc. New York, 2. utgave 1. august 1986. ISBN 048624315X, ISBN 978-0486243153 Sjekk `|isbn=`-verdien: invalid character (hjelp).
* Lumpkin, Beatrice (2004). *The Mathematical Legacy of Ancient Egypt - A Response to Robert Palter*. National Science Foundation.
* Rossi, Cosanni (2004). *Architecture and Mathematics in Ancient Egypt*. Cambridge University Press, 31. mai 2004. ISBN 0521829542 , ISBN 978-0521829540 Sjekk `|isbn=`-verdien: invalid character (hjelp).
| Medaljeoversikt |
| --- |
| Konkurrerte for USA USAs flagg |
| Turn menn |
| Sommer-OL |
| Sølv | 1932 Los Angeles | Tauklatring |

**William Jackson Galbraith** (født 15. september 1906 i Knoxville, USA, død 9. august 1994 i Williamsburg, USA) var en amerikansk gymnast og OL-sølvvinner, samt kontreadmiral i den amerikanske marinen.

Han deltok i Sommer-OL 1932 hvor han tok sølv i grenen tauklatring. Dette var forøvrig siste gang tauklatring var olympisk øvelse, etter å ha stått på programmet siden starten i 1896.

Galbraith gjorde parallelt med sin idrettsinnsats også militær karriere, og tjenestegjorde i den amerikanske marinen fra 1929 til 1959, på slutten som kontreadmiral. Han var også krigsfange i Japan etter at USS «Houston» ble senket i 1942, under 2. verdenskrig. For sin innsats ble han belønnet med flere utmerkelser; Silver Star, Bronze Star Medal, Purple Heart og Navy Presidential Unit Citation.

Galbraith døde i 1994, 87 år gammel.

Referanser
----------

1. ↑   sports-reference.com, www.sports-reference.com, besøkt 25. januar 2016[Hentet fra Wikidata]
2. ↑  "1932 Summer Olympics – Los Angeles, United States – Gymnastics" Arkivert 19. august 2007 hos Wayback Machine. *databaseOlympics.com* (engelsk)

Eksterne lenker
---------------

* (en) William Galbraith – Olympedia Rediger på Wikidata

* (en) William Galbraith – Sports-Reference (OL-resultater – arkivert) Rediger på Wikidata
* Biografi og verker på Naval History & Heritage Command

|  |  |
| --- | --- |
| Oppslagsverk/autoritetsdata | Prabook
 |
**Dødehavet** (arabisk: البحر الميت *al-Bahr al-Mayyit*, hebraisk: ים המלח *Yam Hamelaḥ*) er en innsjø ved Jordanelvens utløp som ligger med om lag like store deler i Jordan, Vestbredden og Israel. Dødehavet er kjent for sitt saltholdige vann, ca. 34 %, og som det laveste punkt på kloden. Det høye saltinnholdet gjør at det nesten ikke finnes liv i Dødehavet. Overflaten ligger i dag på 415 muh. mens den historiske normalen er 395 muh.

Geologi
-------

Geologer mener Jordandalen med Jordanelva, Genesaretsjøen (Galileasjøen/Tiberiasjøen) og Dødehavet ble dannet for 8 millioner år siden som følge av forskyvninger i litosfæren mellom den afrikanske plate og den indoaustralske plate. Forkastningen som er 6 000 km lang strekker seg fra Syria i nord, gjennom Rødehavet, Eritrea, Djibouti, Etiopia, Uganda, Kenya, Rwanda, Burundi, Tanzania, Malawi og til Mosambik i sør.

Miljøtrussel
------------

Etter at vannstanden de siste årene har sunket sterkt består Dødehavet nå av to helt separate deler. Tidligere var det en halvøy ved al-Lisan. Nå er det tørt land hele veien. Bare et lite bekkeløp er igjen og sørger for et lite tilsig til den sørlige delen. I den nordlige delen er dybden opptil 400 meter, mens det i den sørlige bare er 4 meter.[]

Israel og Jordan søker internasjonal støtte til et prosjekt for å redde området fra total uttørking ved å føre inn havvann ved hjelp av en rørledning fra Rødehavet (Akababukten). Rørledningen vil bli 200 km lang og er kostnadsberegnet til 800 millioner USD.[]

Turistmål
---------

Dødehavsområdets egenartede karakter har gjort det til et reisemål for vanlige turister, men også for helsereiser. Det salte vannet kombinert med høy luftfuktighet, lufttemperatur og solstrålingens spesielle påvirkning 400 meter under havoverflaten gir spesielle forutsetninger for behandling av blant annet psoriasis og andre hudlidelser, selv om dokumentasjonen for effekten av en slik behandling er dårlig.[]

Bilder
------

Panorama over Dødehavet. Foto: Ester Inbar 

* En turist leser avisen mens han flyter på Dødehavet.En turist leser avisen mens han flyter på Dødehavet.
* Satellittbilde av Dødehavet.Satellittbilde av Dødehavet.
* Naturlig bitumen funnet ved bredden av innsjøen.Naturlig bitumen funnet ved bredden av innsjøen.

Referanser
----------

1. 1 2 3 4 5 6  Dead Sea *Lakepedia.com*

Eksterne lenker
---------------

* (en) Dead Sea – kategori av bilder, video eller lyd på Commons Rediger på Wikidata

* (en) Dead Sea – galleri av bilder, video eller lyd på Commons Rediger på Wikidata
* (en) Den offisiell israelske siden om Dødehavet Arkivert 28. desember 2008 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Encyclopædia Universalis **·** Nationalencyklopedin **·** VIAF **·** VIAF **·** GND **·** BNF **·** BNF (data) **·** LIBRIS **·** SUDOC **·** NDL **·** NKC **·** GeoNames
 |
**Ivar Svare** (født 29. oktober 1931, død 18. august 2012) var en norsk fysiker.

Han ble sivilingeniør ved NTH i 1956, og tok doktorgraden ved Harvard University i 1962, under veiledning av Nicolaas Bloembergen, med avhandlingen «Paramagnetic Resonance Lineshapes at Low Temperature».

Han ble dosent i 1965 og professor i faststoffysikk fra 1983 ved NTH (nå NTNU). Svare studerte magnetiske og dielektriske egenskaper til faste stoff. Han undersøkte i denne sammenhengen magnetisk resonans, og utdypet gjennom studiene sine vår forståelse av fenomenene ioneledning og kvantemekanisk tunnelering.

Matematikk i skolen
-------------------

Våren 1972 engasjerte Svare seg i debatten om matematikkundervisningen i skolen. I et leserinnlegg i Adresseavisen, som redaksjonen valgte å trykke på første side, ga han uttrykk for sin bekymring, bl.a. med hensyn til klassiske regneferdigheter.
Dette ble fulgt av en rekke innlegg i Adresseavisen og Aftenposten, som fikk betydning for matematikkens utvikling i skolen.
Sudbø og Fossheim skriver «Svares lange leserbrev til Adresseavisen i april 1972 utløste et protestras mot denne meningsløse undervisningen, og norsk skole ble spart for å gå videre på dette blindsporet». Gjones bok gir en grundig gjennomgang av debatten.

Referanser
----------

1. ↑  Pedersen, Bjørn (26. februar 2020). «Ivar Svare». *Store norske leksikon*. Besøkt 25. mars 2022.
2. 1 2  «In Memoriam. Ivar Svare (1931--2012)» (PDF). *Fra Fysikkens Verden*. 2012.
3. ↑  Svare, Ivar (1963). *Dissertation: Paramagnetic resonance lineshapes at low temperature*. Harvard University.
4. 1 2  
Gunnar Gjone (1985). *Moderne matematikk i skolen*. Bind II, del V.

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** ISNI
 |
***Dødelig skjønnhet*** (originaltittel: *Looker*) er en amerikansk psykologisk science fiction-thriller fra 1981 skrevet og regissert av Michael Crichton. Hovedrollene spilles av Albert Finney, Susan Dey og James Coburn. Filmen handler om en plastisk kirurg som undersøker dødsfallene til flere av hans pasienter. Alle er vakre modeller og sporene peker mot et avansert dataselskap. 

Filmen har tematisk likhetstrekk med Crichtons sykehusthriller *Coma* fra 1978.

Handling
--------

Filmen dreier rundt dr. Larry Roberts, en plastisk kirurg som har som spesialitet å perfeksjonere kvinnelige modeller. Når en rekke av hans pasienter omkommer fatter han mistanke om at det ikke er helt tilfeldig. Han starter derfor sin egen etterforskning, samtidig som han forsøker å beskytte kvinnen som muligens blir neste offer. Sporene leder ham mot det multinasjonale- og høyteknologiske dataselskapet Digital Matrix. Det viser seg at selskapet bruker avansert datateknologi til å hypnotisere TV-seere til kjøp av reklameprodukter. Sentralt i denne prosessen er selskapets hemmelige apparat kalt L.O.O.K.E.R. (Light Ocular-Oriented Kinetic Emotive Responses).

Om filmen
---------

### Priser

Den vant prisen for beste science fiction-film ved Brussels International Festival of Fantasy Film.

### Mottakelse

*Looker* er ikke blant Crichtons mest kjente filmer. Den fikk lunken mottakelse av anmelderne og har bare oppnådd 29 % på Rotten Tomatoes.

Den innbrakte 3,3 millioner dollar på kino i USA.

I rollene
---------

* Albert Finney: Dr. Larry Roberts
* James Coburn: John Reston
* Susan Dey: Cindy Fairmont
* Leigh Taylor-Young: Jennifer Long
* Dorian Harewood: Lieutenant Masters
* Tim Rossovich: Moustache Man
* Darryl Hickman: Dr. Jim Belfield
* Kathryn Witt: Tina Cassidy
* Terri Welles: Lisa Convey

Referanser
----------

1. ↑   .  Manglende eller tom `|tittel=` (hjelp)
2. ↑  «Looker». *Rotten Tomatoes* **(engelsk)**. Besøkt 6. februar 2018.
3. ↑  «Looker (1981) - Financial Information». *The Numbers*. Besøkt 6. februar 2018.

Eksterne lenker
---------------

* (en) *Dødelig skjønnhet* på Internet Movie Database Rediger på Wikidata

* (sv) *Dødelig skjønnhet* i Svensk Filmdatabas Rediger på Wikidata

* (en) *Dødelig skjønnhet* på AllMovie Rediger på Wikidata

* (fr) *Dødelig skjønnhet* på Allociné Rediger på Wikidata

* (nl) *Dødelig skjønnhet* på MovieMeter Rediger på Wikidata

* (en) *Dødelig skjønnhet* på Turner Classic Movies Rediger på Wikidata

* (en) *Dødelig skjønnhet* på American Film Institute Rediger på Wikidata

* (en) *Dødelig skjønnhet* på Rotten Tomatoes Rediger på Wikidata

* (en) *Dødelig skjønnhet* på Metacritic Rediger på Wikidata
* Filmtrailer (YouTube)
**Hans Andreas Tanberg Gløersen** (født 16. februar 1836 i Nord-Aurdal, død 1. september 1904 i Kristiania) var en norsk forstmester.

Tidlig liv og utdanning
-----------------------

Andreas Tanberg Gløersen ble født i Nord-Aurdal som en sønn av lege Jørgen Gustav Gløersen (1806–1884) og Gunda Sophie Cathrine Tanberg (1811–1899). Han tok examen artium i 1853, ble utdannet jurist fra Universitetet i Giessen i 1858, etterfulgt av en grad i skogbruket på Gießen i 1860. Han ble utnevnt som skogbruk assistent i Lesja i samme år. I 1864 ble han sendt til Vest-Norge for å vurdere skog, og 1866-1895 var han forstmester for hele Vest-Norge pluss Lister og Mandals Amt, men uten Romsdals Amt. Gløersen bodde på Voss fra midten av 1870-årene, i huset Grovendal. Han redigerte bladet *Landbrugstidende for Vestlandet* i perioden 1885-1891. 

Gløersen har blitt kreditert for å ha startet ideen om jernbanen Jærbanen på et offentlig møte i 1866, og Vossebanen gjennom et brev til redaktøren i *Bergensposten* i 1871. I begge tilfellene ga han detaljerte forslag til ruten, ideer som i stor grad ble fulgt da linjene ble bygget. Fra februar 1868 var han gift med Rachel Marie Carlsen (1846–1894). Etter hans kone døde, flyttet Gløersen til Kristiania. Han ble dekorert med Den Kongelige Norske St. Olavs Orden i 1895, og døde i Kristiania i september 1904.

Eksterne lenker
---------------

* (no) Andreas Tanberg Gløersen i Norsk biografisk leksikon (Forfatter Lars Strand)

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook **·** Historisk befolkningsregister **·** BIBSYS **·** VIAF
 |
***Døden tar buss*** (svensk *Den skrattande polisen*) er en kriminalroman fra 1968 av forfatterparet Sjöwall & Wahlöö i deres krimserie om Martin Beck og hans team. Boken er den fjerde i serien *Roman om en forbrytelse* (*Roman om ett brott*). 

Romanen ble oversatt til engelsk i 1970 og mottok Edgar-prisen fra Mystery Writers of America for beste roman i 1971. Den ble filmet som *The Laughing Policeman* i USA i 1973, med Walter Matthau i hovedrollen. 

Den originale tittelen på romanen henspiller på sangen *The Laughing Policeman* fra 1922. Beck får platen som julepresang fra sin datter Ingrid, men synes ikke det er morsomt.

Handling
--------

Mens politiet bekjemper fredelige Vietnam-demonstranter og ransaker de fjorten år gamle jentene de arresterer, blir passasjene i en buss angrepet av en mann med et maskingevær. Åtte av de ni som er ombord i bussen blir drept. En av de døde er politimannen Åke Stenström, og en av hypotesene i etterforskningen er at massemordet var et kamuflert drap på Stenström - som i fritiden etterforsket drapet på en ung portugisisk prostituert.

For å løse saken blir mange utenforstående tilkalt: Detektiv Ullholm blir introdusert som en reaksjonær politi som har som hobby å sladre på sine kolleger; Per Månsson, som så vidt ble introdusert i en tidligere bok da Beck oppholdt seg i Malmö i forbindelse med en sak, får et ry for mannen som finner hva som helst og den sympatiske detektiven Nordin fra Sundsvall viser seg å være den mest iherdige etterforskeren.

Se også
-------

* Tidenes 100 beste kriminalromaner

Portaler: Litteratur | Sverige

| * v
* d
* r
*Roman om en forbrytelse* av Sjöwall & Wahlöö |
| --- |
| Maj Sjöwall • Per Wahlöö |
| Bøkene | *Roseanna* • *Mannen som gikk opp i røyk* • *Mannen på balkongen* • *Døden tar buss* • *Brannbilen som forsvant* • *Snut, snut, kaffegrut* • *Mannen på taket* • *Det lukkede rom* • *Politimorderen* • *Terroristene* |
| Filmatisering | *Roseanna* (1967) • *The Laughing Policeman* • *Mannen på taket* • *Mannen som gick upp i rök* • *Brannbilen som forsvant* • *Det slutna rummet* • *Roseanna* (1993) • *Polis polis potatismos* • *Mannen på balkongen* • *Politimorderen* • *Stockholm Marathon* |
| Hørespill | Døden tar buss (2007) |
**Ivar Thomassen** (født 19. juli 1954 i Porsanger, død 28. november 2016) var en norsk musiker og låtskriver fra Russenes i Porsanger.

Biografi
--------

Fra 1989 til 1997 da han jobbet som distriktsmusiker i Vadsø, begynte Thomassen for alvor å komponere og framføre viser. Tema i disse visene har blant annet vært fylkets og regionens natur, kultur og historie. Sanger som «Imella multebær og mygg» og «Det artige landet» framføres hyppig av lokale kor og er godt kjent blant finnmarkinger. Ivar Thomassen har også vært aktiv som pianist i storband og jazzensembler, og bidratt med egne komposisjoner i den sammenheng. Han har jobbet med skolekonserter, arrangering, komponering, korarbeid og pianoundervisning. Thomassen bodde i Alta og underviste på Alta videregående skole på linja for musikk, dans og drama. Han ga også ut ungdomsboka *Operasjon kråkereir*.

Utgivelser
----------

* CD-en *Attmed havet* (2003) Nordisc
* Noteheftet *Attmed havet* (2006) Trane forlag
* Ungdomsroman *Operasjon kråkereir* (2007) Trane forlag
* CD-en *Særlig når timan e blå* (2011) Reflect

Referanser
----------

1. ↑   historygreatest.com[Hentet fra Wikidata]
2. ↑  Rolf Edmund Lund (30. november 2016). «– En av de store er gått bort». Altaposten.
3. ↑  Arild Sundt. «Ivar Thomassen: Særlig når timan e blå». Viser.no.
4. ↑  «Operasjon kråkereir». bibsys-almaprimo.hosted.exlibrisgroup.com.

Eksterne lenker
---------------

* SPELT – Visekubben i Tromsø på Viser.no
**Urien** var konge av Rheged i nordre England og søndre Skottland i det 6. århundre.

Han er kjent for å ha samlet flere keltiske stammer og vunnet flere slag mot anglerne i Bernicia.
Hans handlinger ble omtalt i Taliesins verk, som i sin tur er bevart i håndskriften kjent som "Taliesins bok" (Llyfr Taliesin).

Urien fikk fire sønner; Owain som etterfulgte ham som konge av Rheged, Riwallawn, Run og Pascen.
Ifølge Nennius' Historia Brittonum skal han ha blitt myrdet av en av sine allierte, Morcant, under beleiring av anglerne på øya Metcaud (dagens Lindisfarne).

Arthurlegenden
--------------

I legenden om kong Arthur er han kjent som kong Urien av Gore. Konge over det mytiske landet Gore. Lot av Orknøyene og Auguselus av Skottland blir regnet som hans brødre. I Uther Pendragons regjeringstid ble Urien gift med Arthurs søster (ofte Morgan le Fay, men noen ganger er hun nevnt ved andre navn). Urien er blant de kongene som i begynnelsen nekter å godkjenne Arthur som Uthers etterfølger, men etter en kort krig blir opprøret slått ned og Urien og de andre sverger troskap til Arthur.

Referanser
----------

1. 1 2 3   Genealogics[Hentet fra Wikidata]
**Aurora Itland** (født 17. juni 1995 i Halden) er en norsk danser, skuespiller og koreograf. 

Itland studerte ved den landsdekkende danselinjen med fordypning i ballett ved Fagerborg videregående skole fra 2011 til 2014, og tok deretter en Bachelor i jazzdans ved Kunsthøgskolen i Oslo fra 2014 til 2017. I 2018–2019 spilte hun rollen som ballettdanser i Norges-premieren av *The Phantom of the Opera* ved Folketeateret i Oslo. Hun har også jobbet med Panta Rei Danseteater og ICB Productions, spilt i musikalen *Den Hvite Dame* på Fredriksten Festning og koreografert egne verk.

Itland ble i 2021 utnevnt som mottaker av Drømmestipendet. Hun var også den første mottakeren av Ullners Dansestipend, et stipend opprettet i 2017 av de tidligere solistene fra Nasjonalballetten Gro Rakeng og Stefan Ullner.

Referanser
----------

1. ↑  «Moderndanser Aurora Louise Haugen Itland på StagePool». *StagePool* **(norsk)**. Besøkt 1. august 2021.
2. ↑  Hillestad, Anniken Falch (9. august 2018). «(+) Aurora Haugen Itland (23) er snart premiereklar: – Jeg vil yte mitt beste». *Halden Arbeiderblad* **(norsk)**. Besøkt 1. august 2021.
3. ↑  Midtfjeld, Ellen (1. juli 2021). «Aurora ble tildelt Drømmestipendet». *kanDusi*. Besøkt 1. august 2021.
4. ↑  Lillerud, Anja (22. juni 2021). «(+) Aurora (26) vant 30.000 kroner: – Pengene skal brukes til noe helt spesielt». *Halden Arbeiderblad* **(norsk)**. Besøkt 1. august 2021.

Eksterne lenker
---------------

* Offisielt nettsted Arkivert 1. august 2021 hos Wayback Machine.